text: 'বঙ্গবন্ধু আন্তর্জাতিক বিমানবন্দরের' সমীক্ষা চালাচ্ছে জাপানি প্রতিষ্ঠান | 409776|| Bangladesh Pratidin
  'বঙ্গবন্ধু আন্তর্জাতিক বিমানবন্দরের' সমীক্ষা চালাচ্ছে জাপানি প্রতিষ্ঠান
  প্রকাশ : ২০ মার্চ, ২০১৯ ২০:৫০
  ঢাকার পাশেই আন্তর্জাতিক মানের সর্বাধুনিক নতুন বিমানবন্দর নির্মাণের পরিকল্পনা সরকারের রয়েছে। 'বঙ্গবন্ধু শেখ মুজিব আন্তর্জাতিক বিমানবন্দর' শীর্ষক এ প্রকল্পের সম্ভাব্যতা সমীক্ষা চালাচ্ছে জাপানি পরামর্শক প্রতিষ্ঠান নিপ্পন কোয়ি কোম্পানি লি.।
  সংসদ ভবনে বুধবার সরকারি প্রতিষ্ঠান সংক্রান্ত সংসদীয় স্থায়ী কমিটির ২য় বৈঠকে এসব তথ্য তুলে ধরে বেসামরিক বিমান পরিবহন ও পর্যটন মন্ত্রণালয়।
  সংসদ সচিবালয়ের গণসংযোগ বিভাগ জানায়, বৈঠকে সভাপতিত্ব করেন কমিটি সভাপতি আ স ম ফিরোজ। কমিটি সদস্য মোস্তাফিজুর রহমান, ইসমাত আরা সাদেক, মো. মাহবুব উল আলম হানিফ, মির্জা আজম, মোহাম্মদ নজরুল ইসলাম এবং মুহিবুর রহমান মানিক বৈঠকে অংশগ্রহণ করেন।